b'\n_START_ARTICLE_\nL\xc4\x97ciaus apskritis\n_START_SECTION_\nGeografija\n_START_PARAGRAPH_\nL\xc4\x97ciaus apskritis ap\xc4\x97m\xc4\x97 Ryt\xc5\xb3 Pr\xc5\xabsijos provincijos centro pietrytin\xc4\x99 dal\xc4\xaf, ribojosi su Zensburgo, Rastenburgo, Unguros, Al\xc4\x97ckos, Luko apskritimis ir Johanisburgo apskritimis. Apskrities plotas 898,8 km\xc2\xb2, i\xc5\xa1 j\xc5\xb3 70% u\xc5\xbe\xc4\x97m\xc4\x97 dirbama \xc5\xbeem\xc4\x97, 12,5% vandenys, i\xc5\xa1 46 e\xc5\xbeer\xc5\xb3 23 didesni, kaip 0,5 km\xc2\xb2. 1945 m. sausio 1 d. apskrityje buvo L\xc4\x97ciaus ir Reino miestai bei 86 savivaldyb\xc4\x97s.\n_START_SECTION_\nIstorija\n_START_PARAGRAPH_\nBuvusios Pr\xc5\xabsijos kunigaik\xc5\xa1tyst\xc4\x97s Lietuvos departamento L\xc4\x97ciaus apskritis \xc4\xafsteigta 1818\xc2\xa0m. reorganizuojant kra\xc5\xa1to valdym\xc4\x85. Ryne \xc4\xafkurta Landrato \xc4\xafstaiga, 1820\xc2\xa0m. ji perkelta \xc4\xaf L\xc4\x97ci\xc5\xb3. Apskrityje buvo 7 parapijos, 3924 \xc5\xabkiai. 1905 m. L\xc4\x97ciaus apskritis priskirta naujai suformuotai Alna\xc5\xa1tyno apygardai._NEWLINE_1945 m. apskritis atiteko Lenkijai, jos teritorijoje buvo suformuotas Gi\xc5\xbeycko pavietas, kuris nuo 1999 m. \xc4\xafeina \xc4\xaf Varm\xc4\x97s\xe2\x80\x93Moz\xc5\xabr\xc5\xb3 vaivadij\xc4\x85.'